У Вікіпедыі ёсць артыкулы пра іншых асоб з прозвішчам Купрэйчык.

**Віктар Давыдавіч Купрэйчык** (3 ліпеня 1949, Мінск — 22 мая 2017, Мінск) — беларускі шахматыст, гросмайстар (1980).

Біяграфія
---------

Журналіст. У складзе студэнцкай зборнай каманды СССР пераможца чэмпіянатаў свету 1968, 1969 і 1974. Некаторы час быў наймаладзейшым шахматным майстрам у СССР, у гэтым статусе выйграў адкрытае першынство спартовага таварыства «Спартак» (Мінск, 1966). Чэмпіён Беларусі (1972, 2003). Пераможца Усесаюзнага турніру маладых майстроў (1970 і 1974). Удзельнік васьмі чэмпіянатаў СССР (1969—1987); лепшыя вынікі: 1979 — 5-7-е; 1980/1981 — 6-9-е; 1987 — 8-11-е месцы.

Паспяхова выступіў у шэрагу буйных міжнародных спаборніцтваў: Рыга (1967, юнацкі турнір) — 2-е; Тршынец (1967) і Сомбар (1970) — 2-3-е; Дортмунд (1975) — 6-7-е; Вейк-ан-Зее (1977, пабочны турнір) — 1-е; Кіравакан (1978) — 1-2-е; Рэйк’явік і Медына-дэль-Кампа (1980) — 1-е; Гасцінгс (1981/1982) — 1-е; Мінск (1982) — 4-6-е; Нью-Дэлі (1982) — 2-е; Барселона (1984) — 2-3-е; Зрэнка (1985) — 1-е; Львоў (1986) — 5-е; Вініпег (1986, 52 удзельніка) — 1-2-е; Заходні Берлін (1987) —
2-8-е; Мальмё (1987/1988) — 1-2-е месцы.

Займаўся шахматамі з 1959 года ў шахматнай секцыі Мінскага палаца піянераў, у майстра спорту Абы Шагаловіча. Шасцікласнікам, ва ўзросце 12 гадоў, удзельнічаў у чэмпіянаце Мінска сярод дарослых, быў чэмпіёнам Беларусі сярод школьнікаў. У 2003 годзе В. Купрэйчык казаў, што «вучыўся розуму» ў Гаўрылы Верасава і Ісака Баляслаўскага, захапляўся партыямі Міхаіла Таля. Вядомы шахматны трэнер Ю. Муйвід параўноўвае востракамбінацыйны стыль юнага Купрэйчыка з талеўскім.

В. Купрэйчык паспяхова праявіў сябе як трэнер і арганізатар: так, у 1980-х гадах ён быў секундантам гросмайстра Васіля Смыслова, у 2010-х даваў урокі шахмат у мінскай СДЮШАР-11, працаваў з таленавітымі юнакамі індывідуальна. Сярод яго вучняў — міжнародны гросмайстар Уладзімір Раманенка, міжнародны майстар Міхаіл Нікіценка. У савецкі час В. Купрэйчык загадваў шахматным аддзелам у газеце «Знамя юности», вёў тэлеперадачы для шахматыстаў на БТ. Браў удзел у выданні шахматнай літаратуры ў Беларусі; рэцэнзаваў кнігі, выступіў у якасці сааўтара зборнікаў «Г. Н. Вересов» (2002, разам з Э. Калеснікам і Я. Мачалавым), «120 лучших комбинаций Г. Н. Вересова» (2004, разам з М. Царанковым) і інш.

Гросмайстар Купрэйчык вядомы таксама тым, што ў 1997 годзе, як дэлегат Алімпійскага сходу, прагаласаваў супраць абрання А. Р. Лукашэнкі прэзідэнтам Нацыянальнага алімпійскага камітэта. У 2003 годзе В. Купрэйчык быў намеснікам старшыні Беларускай федэрацыі шахмат (БФШ), старшынёй камісіі БФШ па этыцы. У 2010 годзе з’яўляўся прадстаўніком грамадзянскай кампаніі «Гавары праўду».

У 2013 годзе імя гросмайстра Купрэйчыка было занесена ў Залу славы ФІДЭ. У 2014 годзе В. Купрэйчык заняў 3-е месца ў чэмпіянаце свету сярод сеньёраў (у катэгорыі шахматыстаў, старэйшых за 65 гадоў), які праходзіў у Грэцыі.

Зноскі
------

1. ↑  ratings.fide.com Праверана 28 мая 2017.<a href='https://wikidata.org/wiki/Track:Q102178'></a><a href='https://wikidata.org/wiki/Track:Q27038151'></a>
2. ↑
3. 1 2 3 4
4. 1 2 3 4
5. ↑
6. ↑
7. ↑  О проекте | Говори правду!(недаступная спасылка)  (руск.)

Спасылкі
--------

* Партыі Віктара Купрэйчыка у базе *Chessgames*
* Асабістая картка Віктара Купрэйчыка на сайце 365chess.com
* Асабістая картка Віктара Купрэйчыка на сайце OlimpBase.org

| ⛭Беларусь Гросмайстры Беларусі |
| --- |
| Цяпер жывуць | Сяргей Азараў ·  Аляксей Аляксандраў ·  Андрэй Жыгалка ·  Сяргей Жыгалка ·  Вячаслаў Дыдышка ·  Сяргей Каспараў ·  Андрэй Кавалёў ·  Віктар Купрэйчык ·  Ігар Люцко ·  Мікіта Маёраў ·  Яўген Падольчанка ·  Кірыл Ступак ·  Віталь Цецераў ·  Юрый Ціханаў ·  Аляксей Фёдараў |
| Выступалі раней | Яўген Агрэст ·  Барыс Гельфанд ·  Ілля Смірын ·  Юрый Шульман |

|  |  |
| --- | --- |
| ⚙️   Тэматычныя сайты | 365chess · Chess Games · Chess Tempo |
| Нарматыўны кантроль | GND: 1247974324 · ISNI: 0000 0003 8868 2845 · NTA: 121291677 · VIAF: 281907675 |